**МОДЕЛ**

**УГОВОР О НАБАВЦИ УСЛУГА**

**ТЕХНИЧКОГ ПРЕГЛЕДА И РЕГИСТРАЦИЈЕ ВОЗИЛА**

Закључен између уговорних страна:

**1.** **КОМЕСАРИЈАТ ЗА ИЗБЕГЛИЦЕ И МИГРАЦИЈЕ** из Београда, ул. Народних Хероја бр.4, матични број: 07898100, ПИБ 102199609, кога заступа в.д. Kомесара Наташа Станисављевић ( у даљем тексту **Наручилац)**

и

**2.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, из \_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_, ПИБ\_\_\_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, директор (у даљем тексту: **Извршилац**).

**Уговорне стране сагласно констатују:**

- Да је Наручилац, на основу члана 27. става 1. тачка 1. Закона о јавним набавкама („Службени гласник РС”, број 91/19), спровео поступак набавке на коју се закон не примењујебр.1/23, услуге – Услуга техничког прегледа и регистрације возила;

- Да је Извршилац доставио Понуду бр.\_\_\_\_\_\_\_\_\_од\_\_\_\_\_\_\_\_\_2023. године (у даљем тексту: Понуда), која у потпуности испуњава захтеве Наручиоца;

- да је Наручилац понуду Пружаоца услуге бр. \_\_\_\_\_\_\_ од \_\_\_\_\_\_\_ године, оценио као прихватљиву и донео Одлуку о додели уговора бр. \_\_\_\_\_\_\_\_\_\_\_\_\_\_\_ од \_\_\_\_\_\_\_\_2023. године, на основу које се закључује овај Уговор.

**ПРЕДМЕТ УГОВОРА**

**Члан 1.**

Предмет уговора јеуслуга техничког прегледа и регистрације 50 службених возила Комесаријата за избеглице и миграције према спецификацији предмета набавке која је саставни део Уговора. Предметна услуга ће се пружати сукцесивно, према динамици коју одреди Наручилац.

Предмет техничког прегледа и регистрације могу бити и службена возила која нису предвиђена спецификацијом предмета набавке, а за време трајања овог Уговора накнадано постану власништво Комесаријата за избеглице и миграције, Наручилац ће о тим променама писаним путем обавестити Извршиоца услуга.

**ВРЕДНОСТ УГОВОРА**

**Члан 2**

Укупна уговорена вредност из члана 1.овог Уговора износи \_\_\_\_\_\_\_\_\_ динара без обрачунатог ПДВ односно \_\_\_\_\_\_\_\_\_ динара, са обрачунатим ПДВ-ом.

Наручилац се обавезује да понуђачу изврши сукцесивно плаћање за извршене услуге техничког прегледа као и трошкове регистрације возила са осталим припадајућим таксама у року од 45 дана од дана пријема е-фактуре, на текући рачун Извршиоца.

Извршилац је дужан да фактуре изда у складу са Законом о електронском фактурисању („Сл. Гласник РС“ бр. 44/2021 и 129/2021).

Обавезе које доспевају у наредној буџетској години биће реализоване највише до износа средстава које ће за ту намену бити одобрена у тој буџетској години.

**Члан 3.**

**ПРАВА И ОБАВЕЗЕ УГОВОРНИХ СТРАНА**

Наручилац је обавезан да:

1. Eлектронском поштом упути Извршиоцу писани захтев за извршење једне или више конкретних услуга;
2. Довезе ауто код Извршиоца у циљу извршења услуге техничког прегледа и регистрације;

3. Oбавести Извршиоца о осигуравачу са којим има закључен уговор о обавезном ауто-осигурању;

4. Изврши плаћање у складу са одредбама уговора;

5. Достави Извршиоцу примедбе на пружене услуге;

6. Прегледа возила приликом преузимања и укаже на могућа оштећења.

Као лице за праћење реализације овог Уговора на страни Наручиоца, именује се Урош Пејатовић.

**Члан 4.**

Услуге техничког прегледа возила пружају се у Београду, у објекту који се налази на адреси \_\_\_\_\_\_\_\_\_\_\_\_\_\_ (*Уписује Извршилац*).

**Члан 5.**

Извршилац је oбaвeзан дa:

1. предметне услуге пружа стручно и квалитетно сходно правилима струке, са пажњом доброг привредника, у складу са релевантним прописима који регулишу предмет набавке и одредбама овог уговора;

2. обавести Наручиоца о имену, броју телефона и електронској адреси контакт особа;

3. одговори на примедбе Наручиоца у вези пружених услуга као и да, у року од највише 2 (два) дана од дана указивања на недостатке, исте отклони;

4. технички преглед и регистрацију изврши у року од \_\_\_\_\_ часа од дана када Наручилац довезе ауто на технички преглед (*највише 24 часа*);

5. обезбеди да уређаји и опрема помоћу којих се врши технички преглед возила буду увек у исправном стању;

6. обезбеди чување и преузиме одговорност за могућа оштећења возила која су у датом моменту на техничком прегледу, до преузимања истих од стране Наручиоца;

7. за технички исправна возила, овери техничку исправност возила;

8. уплати све административне таксе и остале прописане накнаде и припреми документацију неопходну за регистрацију возила, као и да преузме полису осигурања од осигуравача са којим Наручилац има закључен уговор о обавезном аутоосигурању;

9. достави Наручиоцу доказе о регистрацији.

**СРЕДСТВО ОБЕЗБЕЂЕЊА**

**Члан 6.**

**За обезбеђење испуњења уговорних обавеза из уговора**, Извршилац је дужан да на име обезбеђења за испуњење уговорних обавеза,приликом закључења уговора*,* Наручиоцу преда оригинал сопствену бланко меницу потписану оригиналним потписом, оригинал Овлашћење за попуну менице - Менично писмо потписано оригиналним потписом лица које је потписало меницу, копију депо картона, копију овереног ОП обрасца и листинг са сајта НБС, као доказ да је меница регистрована, као средство финансијског обезбеђења за испуњење уговорих обавеза, насловљеним на Комесаријат за избеглице и миграције, ул.Народних хероја бр.4, Београд, у износу од 10% од вредности уговора без ПДВ-а, са роком важности минимум 30 дана дуже од истека важења уговора*.*

**РЕШАВАЊЕ СПОРОВА**

**Члан 7.**

Све евентуалне спорове који настану из, или поводом, овог уговора - уговорне стране ће покушати да реше споразумно.

Уколико спорови између уговорних стране не буду решени споразумно, надлежан је Привредни суд у Београду.

**ПЕРИОД ВАЖЕЊА УГОВОРА**

**Члан 8.**

Овај уговор ступа на снагу даном потписивања од стране овлашћених лица уговорних страна и важи до 31.12.2023.године или до утрошка финансијских средстава**.**

**РАСКИД УГОВОРА**

**Члан 9.**

Свака уговорна страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе. О својој намери да раскине уговор, уговорна страна је дужна писменим путем обавестити другу.

Овај уговор се може изменити само писаним анексом, потписаним од стране овлашћених лица уговорних страна.

**ЗАВРШНЕ ОДРЕДБЕ**

**Члан 10.**

На сва питања која нису посебно регулисана овим уговором примењиваће се одредбе Закона о облигационим односима и други важећи прописи из ове области.

**Члан 11.**

Овај уговор је сачињен у 4 (четири) истоветна примерка, од којих свака уговорна страна задржава по 2 (два) примерка.

ИЗВРШИЛАЦ НАРУЧИЛАЦ

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

директор, в.д. Комесара Наташа Станисављевић